tatianus.oratio-ad-graecos 34
Πάνυ γοῦν σεμνὸς καὶ ὁ τύραννος Φάλαρις , ὅς , τοὺς ἐπιμαστιδίους θοινώμενος παῖδας , διὰ τῆς Πολυστράτου τοῦ Ἀμπρακιώτου κατασκευῆς μέχρι νῦν ὥς τις ἀνὴρ θαυμαστὸς δείκνυται · καὶ οἱ μὲν Ἀκραγαντῖνοι βλέπειν αὐτοῦ τὸ πρόσωπον τὸ προειρημένον διὰ τὴν ἀνθρωποφαγίαν ἐδεδίεσαν , οἷς δὲ μέλον ἐστὶ παιδείας αὐχοῦσιν ὅτι δι᾿ εἰκόνος αὐτὸν θεωροῦσι . Πῶς γὰρ οὐ χαλεπὸν ἀδελφοκτονίαν παρ᾿ ὑμῖν τετιμῆσθαι , οἱ Πολυνείκους καὶ Ἐτεοκλέους ὁρῶντες τὰ σχήματα , καὶ μὴ σὺν τῷ ποιήσαντι Πυθαγόρᾳ καταβοθρώσαντες ; Ἐναπόλλυτε τῆς κακίας τὰ ὑπομνήματα . Τί μοι διὰ τὸν Περικλύμενον γύναιον , ὅπερ ἐκύησε τριάκοντα παῖδας , ὡς θαυμαστὸν ἡγεῖσθαι καὶ κατανοεῖν ποίημα ; Πολλῆς γὰρ ἀκρασίας ἀπενεγκαμένῃ τὰ ἀκροθίνια βδελύττεσθαι καλὸν ἦν , τῇ κατὰ Ῥωμαίους συῒ παρεικαζομένῃ , ἥτις καὶ αὐτὴ διὰ τὸ ὅμοιον μυστικωτέρας , ὥς φασιν , ἠξίωται θεραπείας . Ἐμοίχευσε δὲ Ἄρης τὴν Ἀφροδίτην , καὶ τὴν ἀπ᾿ αὐτῶν Ἁρμονίαν Ἄνδρων ὑμῖν κατεσκεύασε . Λήρους καὶ φλυαρίας Σώφρων διὰ συνταγμάτων παραδοὺς ἐνδοξότερος χάριν τῆς χαλκευτικῆς , ἥ μέχρι νῦν ἔστι . Καὶ τὸν ψευδολόγον Αἴσωπον ἀείμνηστον οὐ μόνον τὰ μυθολογήματα ἀλλὰ καὶ ἡ κατὰ τὸν Ἀριστόδημον πλαστικὴ περισπούδαστον ἀπέδειξεν . Εἶτα πῶς οὐκ αἰδεῖσθε , τοσαύτας μὲν ἔχοντες ποιητρίας οὐκ ἐπί τι χρήσιμον , πόρνας δὲ ἀπείρους καὶ μοχθηροὺς ἄνδρας , τῶν παρ᾿ ἡμῖν γυναικῶν διαβάλλοντες τὴν σεμνότητα ; Τί μοι σπουδαῖον μανθάνειν Εὐάνθην ἐν Περιπάτῳ τεκεῖν , καὶ πρὸς τὴν Καλλιστράτου κεχηνέναι τέχνην , καὶ πρὸς τῇ Καλλιάδου Νεαίρᾳ παρέχειν τοὺς ὀφθαλμούς ; Ἑταίρα γὰρ ἦν . Λαῒς ἐπόρνευσε , καὶ ὁ Τοῦρνος αὐτὴν ὑπόμνημα τῆς πορνείας ἐποίησεν . Διὰ τί τὴν Ἡφαιστίωνος οὐκ αἰδεῖσθε πορνείαν , καὶ εἰ πάνυ Φίλων αὐτὸν ἐντέχνως ποιεῖ ; Τίνος δὲ χάριν διὰ Λεωχάρους Γανυμήδη τὸν ἀνδρόγυνον , ὣς τι σπουδαῖον ἔχοντες κτῆμα , τετιμήκατε ; Καὶ σπιλούμενόν τι γύναιον Πραξιτέλης ἐδημιούργησεν . Ἐχρῆν δὲ πᾶν τὸ τοιοῦτον παραιτησαμένους τὸ κατὰ ἀλήθειαν σπουδαῖον ζητεῖν , καὶ μηδὲ Φιλαινίδος μηδὲ Ἐλεφαντίδος τῶν ἀῤῥήτων ἐπινοιῶν ἀντιποιουμένους τὴν ἡμετέραν πολιτείαν βδελύττεσθαι .
Lemmas: πάνυ γοῦν σεμνός καί ὁ τύραννος Φάλαρις , ὅς , ὁ ἐπιμαστίδιος θοινάω παῖς , διά ὁ Πολύστρατος ὁ Ἀμπρακιώτης κατασκευή μέχρι νῦν ὡς τις ἀνήρ θαυμαστός δείκνυμι · καί ὁ μέν Ἀκραγαντῖνος βλέπω αὐτός ὁ πρόσωπον ὁ προλέγω διά ὁ ἀνθρωποφαγία δείδω , ὅς δέ μέλω εἰμί παιδεία αὐχέω ὅτι διά εἰκών αὐτός θεωρέω . πῶς γάρ οὐ χαλεπός ἀδελφοκτονία παρά σύ τιμάω , ὁ Πολυνείκης καί Ἐτεοκλῆς ὁράω ὁ σχῆμα , καί μή σύν ὁ ποιέω Πυθαγόρας καταβοθρόω ; ἐναπόλλυμαι ὁ κακία ὁ ὑπόμνημα . τίς ἐγώ διά ὁ Περικλύμενος γύναιον , ὅς κυέω τριάκοντα παῖς , ὡς θαυμαστός ἡγέομαι καί κατανοέω ποίημα ; πολύς γάρ ἀκρασία ἀποφέρω ὁ ἀκροθίνιον βδελύσσομαι καλός εἰμί , ὁ κατά Ῥωμαῖος ὗς παρεικάζω , ὅστις καί αὐτός διά ὁ ὅμοιος μυστικός , ὡς φημί , ἀξιόω θεραπεία . μοιχεύω δέ Ἄρης ὁ Ἀφροδίτη , καί ὁ ἀπό αὐτός Ἁρμονία Ἄνδρων σύ κατασκευάζω . λῆρος καί φλυαρία Σώφρων διά σύνταγμα παραδίδωμι ἔνδοξος χάριν ὁ χαλκευτικός , ὅς μέχρι νῦν εἰμί . καί ὁ ψευδολόγος Αἴσωπος ἀείμνηστος οὐ μόνος ὁ μυθολόγημα ἀλλά καί ὁ κατά ὁ Ἀριστόδημος πλαστικός περισπούδαστος ἀποδείκνυμι . εἶτα πῶς οὐ αἰδέομαι , τοσοῦτος μέν ἔχω ποιήτρια οὐ ἐπί τις χρήσιμος , πόρνη δέ ἄπειρος καί μοχθηρός ἀνήρ , ὁ παρά ἐγώ γυνή διαβάλλω ὁ σεμνότης ; τίς ἐγώ σπουδαῖος μανθάνω Εὐάνθης ἐν Περίπατος τίκτω , καί πρός ὁ Καλλίστρατος χάσκω τέχνη , καί πρός ὁ Καλλιάδης Νέαιρα παρέχω ὁ ὀφθαλμός ; ἑταίρα γάρ εἰμί . Λαίς πορνεύω , καί ὁ Τοῦρνος αὐτός ὑπόμνημα ὁ πορνεία ποιέω . διά τίς ὁ Ἡφαιστίων οὐ αἰδέομαι πορνεία , καί εἰ πάνυ Φίλων αὐτός ἔντεχνος ποιέω ; τίς δέ χάριν διά Λεωχάρης Γανυμήδης ὁ ἀνδρόγυνος , ὡς τις σπουδαῖος ἔχω κτῆμα , τιμάω ; καί σπιλόω τις γύναιον Πραξιτέλης δημιουργέω . χρή δέ πᾶς ὁ τοιοῦτος παραιτέομαι ὁ κατά ἀλήθεια σπουδαῖος ζητέω , καί μηδέ Φιλαινίς μηδέ Ἐλεφαντίς ὁ ἄρρητος ἐπίνοια ἀντιποιέω ὁ ἡμέτερος πολιτεία βδελύσσομαι .